Лениновы легѣнѣ

Лениновы легѣнѣ,  Lenin-fiúk— вызброена бригада комунистох, сформована в року 1919 на оборону Мадярской Совѣтской Републики од контрареволуции, числом около 200 людей, под командов Йожефа Черны.

Червеный терор
Лениновы легѣнѣ Черного носили кожаны кабаты, униформовы шапкы, вызброй, и мали на зачатку официалну функцию охраны Тибора Самуели, заступника военного народного комисаря. По часѣ стали ся они органом терора, а Самуели став ся велительом еще едной групы карательох, з котров по силѣ штатарии, выголошеной уже 21. марца 1919, чинив екзекуции над протестуючыма без всякого суда.Ormos Mária, сс. 82–83.    

На нерѣшителну позицию односно репресий став комунистичный лидер Бейла Кун, чим фактично дозволив Лениновым легѣням крайну бруталность при задушованю всякых протестох опонентох.  Поднуковав их на крутость и Тибор Самуели.

Послѣдный акт
1. августа  1919 в часѣ наступу на Будапешт румынского и французского войска Бейла Кун перед  членами влады и партийным веджѣньом выголосив пад совѣтской републикы, обвинивши народ, же не став на барикады.Ormos Mária, с. 103. 6. августа въедно з партийныма лидерами утѣк до Австрии, а Лениновы легѣнѣ, котрым ся не подарило утечи, стали ся жертвами контрареволучной одплаты. Йожеф Черны и еще 13 велительох Лениновых легѣньох были новов владов засуджены на смерть через завѣшѣня, котре было докончене 18. децембра 1919 во дворѣ военской темницѣ Маргит-керут. Зо вшиткых засудженых Йожеф Черны быв завѣшеный на самый конець.Kivégezték a terroristákat, Délmagyarország, 1919. december 19. Доступно онлайн"Execute Joseph Cserny And 13 Other Reds; Commander of 'Lenin Boys' Pays Penalty of His Crimes at Budapest", The New York Times, December 23, 1919
 Имя Занятя Вѣра Вѣк Умер Cserny József гарбярь реформатска 27 12.45 Papp Sándor шлосерчик реформатска 30 12.30 Kakas Ferenc купелник римокатолицка 29 10.15 Mészáros Sándor мурничок реформатска 23 08.30 Schön Gábor штудент права израелитска 23 08.00 Max Miksa складник израелитска 24 10.00 Bonyháti Tibor штудент права реформатска 25 12.00 Groó Géza токарь евангелицка 33 08.45 Löbl Mór хыжмалярь израелитска 28 11.00 Csomor Gábor конярь римокатолицка 22 12.15 Steiger János автомеханик римокатолицка 36 09.00 Löscher Márton хыжмалярь реформатска 28 09.45 Küvér Lajos санитар римокатолицка 26 09.15 Neumayer Géza столярьчик римокатолицка 24 09.30

Жерела и одказы
 Ormos Mária: Világháború és forradalmak, 1914-1919. //Magyarország története. Főszerkesztő Romsics Ignác. Köt. 18. Kossuth Kiadó, 2009. 
 Borsanyi, Gyorgy. The Life of a Communist Revolutionary, Béla Kun, translated by Mario Fenyo, Boulder, Colorado: Social Science Monographs; New York: Distributed by Columbia University Press, 1993.
Cecile Tormay: An outlaw's diary (1923)

 Референции 

Катеґорія:История Мадярщины